और नींबू पानी, जिसे हमारे घर में शिकंजी कहा करते थे, उसका तो मज़ा और जुदा.. मम्मी शुगर सिरप शीशियों में भरकर रख देती और हम भाई बहन, अपने स्वादानुसार, नींबू निचोड़ निचोड़, चीनी वाला शर्बत उड़ेल उड़ेल, ठन्डे मीठे पानी का आंनद उठाया करते.. कभी कभी बर्फ भी मिलाई जाती, पर अक्सर आइस जमाने का काम मेरे जिम्मे होता, और मैं ऐसा करना लगभग रोज़ ही भूल जाया करती.. आखिर और इतने काम जो करने होते थे मुझे, सोना, लड़ना, झगड़ना और बातें बनाना 😉